JUMAL KÕNELEB
Väga tore on jälle kohtuda.
Täna räägime teemal,
mis on meie jaoks väga aktuaalne igal argipäeval.
Me räägime lastekasvatusest.
See on meie ametiks nii lapsevanematena
kui koolis töötades.
Sellegipoolest on see päris suureks väljakutseks.
Lastekasvatus on võibolla maailma vastutusrikkaim ülesanne.
On küll.
Tänapäeval on lastekasvatuse kohta väga palju head informatsiooni.
Kõikidel lapsevanematel on kindlasti väga palju infot
lastekasvatuse kohta.
Kerge on leida erinevat infot, nõuandeid ja juhiseid.
Nõuandlad toimivad kenasti ja koolides on psühholoogid.
On igasuguseid juhendajaid ja erinevaid saateid lastekasvatusest.
Informatsioon on olemas.
Ikkagi tunnevad paljud meist, et miski ei ole keerulisem kui see.
Märkame, et tänapäeval on hoopis teistsugused väljakutsed,
kui olid 10. või 20. aastat tagasi.
Peamised põhimõtted on ikkagi täpselt samad.
Nagu Joy just ütles - kuigi see on kõige keerulisem,
on see ka kõige tähtsam ülesanne, mis meil perekonnana on.
Kuidas siis olla lastekasvatuses edukas?
Me ei räägi sellest sellepärast, justkui me oleks täiuslikud olnud,
aga me oleme selles valdkonnas kasvanud ja kasvame kogu aeg.
Me südamel on,
et Jumal võiks igaüht meist aidata selles ülesandes,
mis on nii väljakutsete rohke, aga ikkagi väga oluline.
Siin me siis nüüd seisame. - Või tegelikult istume.
Oleme Issanda ees.
Kui palvetasin selle teema pärast,
siis tulin Issanda palge ette
nagu laps tuleks Tema jõulupuu ette.
Tahaksin väga tuua midagi kaunist sinna jõulupuule riputamiseks.
Kas oleks midagi uhket, mida võiksin tuua?
Olen õppinud psühholoogiks ja olen juba 25. a. töötanud lastega.
Meil on ka endal kolm last.
Mõni "kuuseehe" peaks mul siis ju olema?
Aga tõde on see, et selle asjaga tulen ma jälle tühjade kätega.
See on valdkond, milles tunnen, et mul ei ole mitte midagi tuua.
Üldse mitte midagi.
Ma olen juba 50-aastane. - Peaaegu. - Peaaegu viiekümnene.
Sellegipoolest sesisan ma Issanda ees
tühjade kätega.
Ma olen nagu õpilane, kes tahaks tuua ilusa õuna õpetajale;
tahaks näidata, mida head ma olen teinud ja saavutanud,
aga mul ei ole midagi tuua.
Lastekasvatuse teemal on see minu osas olnud nõnda
esimesest päevast peale.
Kui me esimene laps sündis, olin ma 23-aastane.
Ma tundsin end väga abituna.
See abitus ja see, et mul ei olnud enesel jõuvaru,
tarkust ega ettevalmistust erialaõpingutele vaatamata,
see tingis selle, et just selles valdkonnas kõige rohkem
olen ma pidanud otsima Issandat, et otsekui kuidagi elus püsida.
Matteuse 5:3 ütleb Jeesus:
Õndsad on need, kes on vaimus vaesed,
sest nende päralt on taevariik.
Õndsad on need, kellel on nälg ja janu õiguse järele,
sest nemad saavad küllaga."
Tahan sulle täna tõesti öelda, et isegi siis, kui sul ei ole midagi
ja sa tunned, et see on sinu jaoks nii raske
ning sa ei tea, mida peaksid tegema,
siis Issand ütleb, et õndsad on vaimus vaesed.
Me ei pea muretsema ka nendes valdkondades,
milles tõesti tunneme, et need on väga rasked,
sest Issand aitab meid.
Ta tegi mu elus midagi, kui otsisin Teda nagu hull
laste- ja pereelu teemal ning abielu asjades.
Ta hakkas õpetama ja aitama.
See on väga lohutav, sest tõde on ju see,
et mitte keegi meist
ei saa mingit pikka koolitust lapsevanemaks olemise kohta.
Me lihtsalt saame selleks, kui esimene laps sünnib
ja korraga olemegi isa ja ema.
Nõuandlast saab kindlasti häid nõuandeid, juhiseid ja tarkust,
aga ikkagi ei saa isaks olemist koolis õppida.
Isaks ja emaks lihtsalt saadakse.
Minu taust on teistsugune - mul oli eriti hea ja positiivne kodu,
aga mäletan, kui esimene laps sündis ja olin alles 24-aastane,
siis tundsin küll, et see ülesanne käib üle mõistuse.
Kuidas ma saaksin olla isa?
Siin on hea lähtuda sellest, et meil on taevane Isa.
See ei olegi see teema, et me oleme ainsad lapsevanemad,
vaid me oleme ise samal moel lapsed, kellel on Isa.
Taevane Isa, kes on nii isa kui ema eest,
kes aitab ja julgustab
ja kelle juurde võib minna, kui ei jaksa enam.
Ta annab jõudu ja tarkust.
Küll see on tore ja lohutav.
Kui lugeda Piiblit, siis alati ei mõtle selle peale,
et Jumal, keda me küll nimetame Taevaisaks,
on ka lapsevanem.
Sellele me sageli ei mõtle.
Aga Ta on meie Isa.
Kui vaatame päris Piibli algusest, siis näeme väga tuttavaid asju.
Samasuguseid katsumusi ja isegi südamevalu,
mida me lapsevanematena tunneme, tundub olevat ka Jumalal.
Samas näeme Piibli algusest lugedes, et Jumal on täiuslik Isa, eks ole?
Ta on hea Isa. Täiuslik Isa.
Ta lõi täiusliku maailma inimese jaoks,
kes oli siis veel täiuslik nagu vastsündinud laps.
Me näeme Jumala head tahet.
Ka sina ja iga lapsevanem tahab kindlasti oma lapsele parimat.
Tahaks, et elutingimused, kodu ja kõik oleks täiuslikud ning head.
Samasugune on Jumal.
Ta lõi täiusliku paradiisi, kus kõik tingimused olid täiuslikud
ja Ta pani inimese sinna elama.
Ta ei pannud inimest kõrbe
ega käskinud tal kuidagi hakkama saada.
Ta pani inimese imelisse paradiisi, mis oli täiuslik koht.
See räägib sellest, et Ta on hea Isa ja Ta tahab meile head.
Kas pole?
Me näeme veel midagi, kui vaatame me Taevaisa.
Me näeme läbi Piibli, et Ta on kasvatav Isa.
Aamen.
Ta on Isa, kes õpetab. See on nii vägev.
Ta tahab teha seda meie heaks - Ta tahab õpetada.
On nii lohutav mõista, et tegemist on õppimisega.
Ja mitte üksnes sellega, et mu lapsed õpivad,
vaid sellega, et mina õpin olema ema ja ma õpin midagi uut.
Kas me polnud siis täiuslikud? Arvasin, et olime kohe valmis.
Minu meelest on kristliku kasvatuse tuum selles,
et mina lapsevanemana olen ise kasvatatav "koolipingis".
Mu suhe Jumalaga on kogu aeg selline,
et ma võin õppida.
Ma olen vormitav ja kasvatatav.
Ma võin ka muutuda, kui elan koos Temaga.
Just see, et me ise oleme õpilased (jüngrid).
Sellest ma palju kaugemale ei jõudnudki.
Ka praegu veel on nii, et ma olen päevast päeva õppija.
Ka Piiblist on seda näha.
Jumal on armastus ja Ta lõi paradiisi
ning Ta on samuti loonud iga inimese Aadamast ja Eevast alates
sõltuvateks armastusest.
Kui räägime kasvatusest ja eriti kristlikust kasvatusest,
siis armastus ongi kõige tähtsam asi.
Sündimisest alates vajab laps armastust.
Laps vajab lähedust, hoolimist, kuuldavaks ja nähtavaks saamist,
kõikide nende põhivajaduste eest hoolitsemist ja nende nägemist.
See ei muutu kunagi.
Jumal on loonud meid armastusest sõltuvateks.
Me oleme lapsevanematena armastusest sõltuvad
ja me lapsed saavad alati olema armastusest sõltuvad.
Olenemata sellest, et nad kasvavad ja võivad isegi tõsta mässu me vastu.
Laps vajab esmajärjekorras, et teda nähakse ja kuuldakse,
et tema vajadused täidetakse ja teda peetakse heaks.
Mida see tähendab?
Muidugi tähendab see ka mähkmevahetust,
kui need on märjaks saanud,
aga ma tahan julgustada hoidma oma lapsi enda lähedal.
Ka isadena tohime me oma lapsi enda lähedal hoida.
Mäletan, et mu enda isal oli sellega võitlemist,
sest ta ise polnud kunagi kogenud sellist isaarmastust.
Aga ta murdis selle ahela ja mu ema aitas tal seda murda,
et ta ei distantseeruks lastest valel moel.
Ta pani meid - kolme venda, lausa isa sülle istuma.
"Sa oskad ja saad hakkama" julgustas ema ja murdis selle ahela.
Isa jagas hiljem, kui tore oli meid süles hoida.
Selline tunnustamine ja ka füüsiline lähedus isa poolt
on väga tähtis.
Minu jaoks on see olnud jõuallikas.
Sellest hakkabki kõik peale - armastusest.
Ja sellega ka kõik lõppeb.
Kui me mõistame midagigi sellest ühest asjast ehk armastusest,
siis Issand ütleb ise, et sellest piisab.
1. Korintlastele 12:31 ja pärast veel 13:1 ütleb Paulus:
"Ja ma näitan teile veel ülevama tee."
Tee, mis on kõrgem ja parem kõigist teedest.
"Kui ma räägiksin inimeste ja inglite keeli,
aga mul ei oleks armastust,
siis ma oleksin kumisev vasknõu või kõlisev kuljus.
Ja kui mul oleks prohvetianne ja ma teaksin kõiki saladusi
ja ma tunnetaksin kõike..."
Me oleme kristlastena ju huvitatud prohveteeringuist ja saladustest,
tunnetusest ja usust.
"...ja kui mul oleks kogu usk, nii et ma võiksin mägesid teisale tõsta,
aga mul ei oleks armastust, siis poleks minust ühtigi."
See on nii tähtis asi,
kuigi mõnele ehk iseenesestmõistetavus.
Alati ei paista see siiski nii olevat
ja ma tean omast kogemusest, et alati see nii ei ole ka.
Kasvatuses on armastus kõige olulisem komponent.
Kasvatuses on armastus kõige alus ja kõigest tähtsam.
Samuti ei või seda mitte millegiga asendada.
Me ei saa asendada armastust ja lastega koos olemist sellega,
et me ainult palvetame nende eest.
Me ei saa seda asendada paastumisega või millegi muuga.
See on selline asi, mida ei saa millegagi asendada.
Samal ajal teeb see pereelust, kasvatusest, lähedusest
ja lapsevanemaks olemisest kõige toredama asja.
See on kõige väärtuslikum.
Meenub, et mul oli sõber, kelle vanemad olid pidevalt ära.
Isa tõi välismaalt tulles asju ja neil oli pööning mänguasju täis.
Isa ennast ei olnud aga kunagi kodus ja kuigi ta täitis pööningu leludega,
siis igatust isa järele need mänguasjad ei kustutanud.
Ma tahan julgustada -
isegi, kui me lastel ei ole seda kõige uuemat mobiili
või kui meil pole sellist kena kodu nagu me sooviksime,
siis armastus ületab siiski kõik selle.
Mäletan, kuidas kolisime alguses Siuntiosse elama.
Kohta, kus elame praegugi veel.
Meil oli päris suur puudus sellest, mis pereelus nö olema peaks.
Olime väga õnnelikud ja meil oli omavaheline armastus.
Olime rajamas kristlikku kooli
ja kuigi pidime mitu kuud kasutama välikäimlat,
polnud sellest midagi.
See võib kõlada lihtsa ja enesesmõistetava asjana
ja mõnele armastuse teema ongi iseenesestmõistetav asi.
Aga minu jaoks oli see nagu heebrea keel.
Nagu võõrkeel, mida kuulen räägitavat.
Ma loen sellest Piiblist.
"Suur tänu, hea küll, aga kust seda siis välja pigistada?"
Ma ei teadnud, kuidas see käib ja mul ei olnud seda iseeneses.
Pidin iga päev saama kasvõi tilga armastust Issandalt.
See oli minu jaoks ainuke viis hakkama saada,
aga see tõi kaasa selle,
et pidin hommikul tund enne lapsi ärkama
ja veetma aega koos Issandaga, et saada Issandalt jõudu ja tarkust
ning armastust mu enese jaoks emana.
Sellest sain ma mingigi jõu päeva tarvis.
Samuti laste lõunauinakute ajal.
Kui mu sõbrannad läksid laste uneajal kohvikusse,
siis mina pidin minema siis just koju,
et puhata ja veeta aega koos Issandaga.
Sellest sain ma jõudu õhtuseks ajaks.
Õhtul, kui lapsed juba magasid,
oli mul jälle vaja veeta Issandaga aega,
et saaksin oma mured maha panna.
Ta tõesti andis mulle sellist jõudu.
Kuigi oleme väga nõrgad ja meil ei ole mingeid ressursse;
kuigi meil ei ole teadmisi, mida arvame, et vajame,
on meil siiski igavene allikas, mille juurde võime minna igal päeval
ja kes on me kõikide käeulatuses.
Isegi veidi rohkem aega Temaga aitab juba.
Tahan sind tõesti julgustada, kui tunned, et see on raske.
Tahan sind julgustada võtma aega Issandaga koos olemiseks.
Tuleb tankida.
Emad vajavad palju tankimist ja tarkust
ning teavalikku Jumala sõna ja jõudu sellest sõnast.
Ema vajab jõudu ja Temalt ma seda saan.
Sa saad seda Isalt.
See on väga julgustav, sest Jumal on armastus, mitte meie.
Me võime kõik Teda vajada.
See on parim asi, mida võime lastele edasi anda.
Näidata neile oma eluga, et on olemas Jumal, kes hoolib.
Ka isa vajab Jumalat ja me kõik tohime Teda vajada.
Me võime kasvada Tema tundmises, kes on armastus. Aamen.
Palvetame koos sinuga.
Tänu Taevaisa, et võime tulla Su palge ette.
Tänu, Issand, et võime olla lapsed
ja Sina oled meie hea Isa.
Tänu Isa, et võime anda end täielikult Sinu kätesse.
Võime anda oma pere, oma lapsed, oma abielu
ja teada, et Sina, Isa, hoolitsed meie eest.
Aita meid lapsevanematena, anna oma armastust ja tarkust.
Täida meid ja täida meie pere, täida meie abielu.
Täida meie kodud, meie laste südamed.
Täida Issand oma ligiolu ja armastusega.
Issand, Sina oled meie tarkus. Issand, Sina oled meie allikas.
Sina oled see, kelle peale me vaatame.
Issand, me tõstame oma pilgu Sinule. Aitäh, et Sa oled valgus.
Issand, Sinus ei ole mingit pimedust.
Issand, ma tänan Sind selle eest,
et Sa oled hea Isa ja Sa oled hea lapsevanem.
Sa oled meile hea eeskuju.
Issand, see, mida Sa ütled, kuidas Sa toimid ja tegutsed,
see, mida Sa mõtled, on heaks eeskujuks meile.
Tänu, Issand, et ka siis, kui meil ei ole teadmisi
ja kui meil ei ole lapsepõlves olnud häid eeskujusid,
siis tänu Issand, et Sina oled uus eeskuju ja uus tee,
mida mööda saame käia ka oma pereelu valdkonnas.
Tänu Issand, et võime tõesti olla nagu väikesed lapsed
ja hakata käima koos Sinuga seda pereelu teed.
Me käime koos Sinuga ja järgneme Sulle Issand.
Me avame oma südamekõrvad kuulama
ja Sa avad meie südamesilmad nägema.
Me kuulame Sind, Issand, me kuulame Sinu Sõna.
Me kuulame Sinu kõnetust ja siis me lihtsalt kuuletume.
Siis läheb hästi.
Tänu Issand, et igaüks meist suudab seda.
Igaüks.
Sa oled hea Karjane.
Sa juhatad meid ja annad nõu
nendes tibatillukestes argipäeva olukordades.
Tänu Issand.
Tänu Issand, et käies koos Sinuga läheb ka see asi hästi.
Tänu Issand, et Sa õnnistad kõiki neid isasid ja emasid,
kes võitlevad lapsevanemaks olemisega.
Neid, kes kogevad nõrkust, abitust ja läbikukkumist.
Me tahame kuulutada puhkust, tahame kuulutada rahu,
tahame kuulutada Sinu rahu ja armu Jeesus
iga lapsevanema üle.
Tänu, et nagu Joy palvetas, Sa annad tarkust ja jõudu.
Sa täidad oma armu ja rahuga nii, et igaüks võib kogeda:
Taevane Isa on koos minuga, ma ei pea muretsema.
Taevaisa aitab mind ka selles asjas. Jeesuse nimel.
Tahan paluda - Issand aita meid!
Sa tead, et meil on perekond, töö ja palju igasuguseid asju.
Näiteks aja leidmine palvetamiseks võib väga keeruline olla.
Issand, anna kõigile tarkust, kuidas seda teha.
Kust võtta need hetked, millal tankida end koos Issandaga.
Kus need on? Millal on need hommikuti?
Millal on need päeval ja millal on need õhtuti?
Kuidas teostada seda, et oleks need tankimishetked?
Et meil kõigil oleks iga päev need tankimishetked oma Issandaga.
Ma palun, Issand, et aitaksid meil teha esmalt oma elus ruumi Sulle,
sest Sina oled allikas. Sina oled meie jõuallikas.
Sa oled parim jõuallikas kogu elu jaoks.
Ükski muu jõuallikas ei ole nii hea kui Sina.
Aita meil Issand Jeesuse nimel laiendada meie telginööre
ja uskuda, et suudame oma argipäevas
leida aega Issandale.
Aamen.
Seda ma palun Jeesuse nimel, aamen.
Kui soovid rohkem teada me töö kohta,
külasta me kodulehekülge: www.kristillinenkoulu.org
Sealt võib tellida ka neid raamatuid,
mis aitavad sul leida just selle armastuseallika,
Kes on meile kõigile nii tähtis.
Ta on meile elutähtis.
Tahame lõpetuseks kuulutada sulle ja su perele
Jumala õnnistust.
Tea, et Issand on võimeline pöörama ka kõik raskused võitudeks.
Ole õnnistatud Jeesuse nimel!
Maailm on täidetud meediaga ja informatsiooni tuleb siit ja sealt.
Mobiilide kaudu, internetist ja mis iganes kanalitest.
Üks sõnum on teistest üle.
See on sõnum Kristusest, sõnum lepitusest ja päästest.
Meile on antud lepitusamet ja ülesanne kuulutada evangeeliumi.
Tule ka sina osalema!
Helista annetustelefonil 900 1777, mille kõne maksab Eestis 7 eurot.
Võid kasutada ka kontonumbreid, mida näed peatselt ekraanil.
Tule osalema,
et võiksime levitada evangeeliumi kõikidesse maadesse.
Jeesuse nimel, aamen.
Annetustelefon: 900 1777 (hind 7 euri) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin